Volden skole (Verdal)

Volden skole var en barneskole beliggende i Helgådalen i Verdal kommune, ca 27 km fra Verdalsøra. I 2018 ble skolen nedlagt, men allerede til skolestart samme år åpnet Helgådal Montessori SA i samme lokaler.

Skolen dekket de gamle skolekretsene Vera, Kleppen og Bjartan. I løpet av 1990-tallet flyttet elevene fra Bjartan og Vera til Volden skole.

Skolen var lokalisert på gården Volden inntil 1922, da gården brant ned til grunnen. Nytt skolebygg ble bygd året etter, og var i bruk inntil det nåværende skolebygget ble tatt i bruk i 1975. I forbindelse med 6-åringenes inntog i skolen, ble det i 1997 oppført et administrasjonsbygg. Det er også foretatt en del små bygningsmessige tilpasninger ellers.

Volden skole var noen år en del av Volden, Vuku og Garnes Oppvekstområde. Skolen var 3-delt med ca 41 elever fra 1.-7. trinn skoleåret 2012/13. Det var dette året totalt 11 ansatte på skolen, derav et pedagogisk personale på 5 personer.

 Eksterne lenkler 
 Skolens nettside 

Kategori:Skoler i Verdal
Kategori:Barneskoler i Trøndelag